
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1517 


12 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου στην 


ΕΜΠΟΡΙΚΗ ΤΡΑΠΕΖΑ για τη χορήγηση δανείου 
στην Κτηματική Εταιρεία του Δημοσίου (Κ.Ε.Α.) 

ύψους 8,87 δισεκατομμυρίων δραχμών. 1 

Συγκρότηση Οργανωτικής Επιτροπής Ν.Π.Ι.Δ. 4ου Εί¬ 
πα Οίνίπρ 0Γ3πό Ριίχ δυρθΓ ΡίπαΙ 2001. 2 

Ανασυγκρότηση Οργανωτικής Επιτροπής Ν.Π.Ι.Δ. Πα¬ 
γκόσμιου Πρωταθλήματος Ελληνορωμαϊκής Πά¬ 
λης Ανδρών 2001 . 3 

Παράταση προθεσμίας υποβολής αιτήσεων σε διαγω- 
νιστική διαδικασία για την παροχή συνδρομητικών 
τηλεοπτικών υπηρεσιών μέσω επίγειων αποκλειστι¬ 
κά πομπών. 4 

Έγκριση Ο.Ε.Υ. του Ν.Π. «Οργανισμός Παιδικής και 
Βρεφονηπιακής Μέριμνας» Δήμου Κατερίνης. 5 


ΑΠΟΦΑΣΕΙ Σ 

Αριθ.2/45435/0025 (1) 

Παροχή της εγγύησης του Ελληνικού Δημοσίου στην 
ΕΜΠΟΡΙΚΗ ΤΡΑΠΕΖΑ για τη χορήγηση δανείου στην 
Κτηματική Εταιρεία του Δημοσίου (Κ.Ε.Δ.) ύψους 8,87 
δισεκατομμυρίων δραχμών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την Απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 50 της 
15/10/2001). 

3. Την απόφαση της αριθμ. 28/26.7.2001 συνεδρίασης 
του Διοικητικού Συμβουλίου της Κ.Ε.Δ. 

4. Το έγγραφο της Κ.Ε.Δ. αριθμ. 9452/4423/5.9.2001. 

5. Την κοινή απόφαση του Πρωθυπουργού και του 
Υπουργού Οικονομικών αριθμ. 1100383/1330/Α0006/ 
31.10.01 «Καθορισμός αρμοδιοτήτων των Υφυπουργών 
Οικονομικών», αποφασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου προς την ΕΜΠΟΡΙΚΗ ΤΡΑΠΕΖΑ για τη χορήγη¬ 


ση δανείου στην Κτηματική Εταιρεία του Δημοσίου 
(Κ.Ε.Δ.) ποσού οκτώ δισεκατομμυρίων οκτακόσιων εβδο¬ 
μήντα εκατομμυρίων (8.870.000.000) δραχμών. Σκοπός 
του δανείου είναι η χρηματοδότηση του στεγαστικού 
προγράμματος των Αστυνομικών Διευθύνσεων Θεσσαλο¬ 
νίκης και Ξάνθης. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
της Κ.Ε.Δ. και της ΕΜΠΟΡΙΚΗΣ ΤΡΑΠΕΖΑΣ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παράβα¬ 
ση των άρθρων 87-89 της Συνθήκης Ε.Κ. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858,862, 863 του Α.Κ. 

Περιληπτικά οι όροι του Δανείου είναι οι εξής: 


ΠΙΣΤΟΥΧΟΣ: 
ΤΡΑΠΕΖΑ: 

ΠΟΣΟ ΔΑΝΕΙΟΥ: 
ΔΙΑΡΚΕΙΑ ΔΑΝΕΙΟΥ: 
ΠΕΡΙΟΔΟΣ ΧΑΡΙΤΟΣ 
ΕΞΟΦΛΗΣΗ: 


ΚΕΔ 

ΕΜΠΟΡΙΚΗ ΤΡΑΠΕΖΑ. 
8.870.000.000δρχ. 

20 έτη 
3 έτη 

Σε 35 ισόποσες 6-μηνιαίες 
χρεολυτικές δόσεις, της πρώ¬ 
της καταβλητέας 36 μήνες με¬ 
τά την υπογραφή της δανεια¬ 
κής σύμβασης. 

ΕΠΙΤΟΚΙΟ : Κυμαινόμενο, ίσο μετο6-μηνο 

ΕυΗΙΒΟΡ + 0,40% περιθώριο 
+ Εισφορά Ν. 128/75. 

ΠΕΡΙΟΔΟΣ ΕΚΤΟΚΙΣΜΟΥ: Πραγματικό 6-μηνο. 

Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δανείστρια Τράπε- 
ζα μέσα σε δύο (2) μήνες από τη λήξη της εκάστοτε οφει¬ 
λής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στην 
αρμόδια ΔΟΥ στο λογ/σμό Νο 555 σύμφωνα με τη διάτα- 
ξητου Π. Δ/τος αριθμ. 16/89 (ΦΕΚ6/1989) και τις οδηγίες 
της εγκυκλίου μας αριθμ. 98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η Τρά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πεζά και θα την αποδίδει στο Δημόσιο σύμφωνα με το έγ¬ 
γραφο μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ.30966 (2) 

Συγκρότηση Οργανωτικής Επιτροπής Ν.Π.Ι.Δ. 4ου Είπα 
Οίνίπρ ΟΓαηό Ριϊχ δυρθΓ ΡιπηΙ 2001. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του άρθρου 24παρ. 3του Ν. 1558/85 «Κυβέρνηση και 
Κυβερνητικά Όργανα». 

γ) Του Π.Δ. 77/85 «Οργανισμός της Γ.Γ.Α.». 

δ) Του Ν. 2725/99.(ΦΕΚ 121/Α') «Ερασιτεχνικός και 
Επαγγελματικός Αθλητισμός και άλλες διατάξεις» άρθρο 
53παρ. 1,2,3,4. 

2. Την αριθμ. ΥΠΠΟ/ΔΙΟΙΚ/8334/30.10.2001 (ΦΕΚ 
1479/Β/31.10.2001) κοινή απόφαση των Πρωθυπουργού 
και του Υπουργού Πολιτισμού «περί ανάθεσης αρμοδιο¬ 
τήτων στους Υφυπουργούς Πολιτισμού». 

3. Την υπ’ αριθμ. 23651/27.8.96 εγκύκλιο του Γενικού 
Γραμματέα Αθλητισμού περί «ανάληψης Διεθνών Διορ¬ 
γανώσεων». 

4. Τα αριθμ. 6064/Ε2/1.11.2001 έγγραφο της Κ.Ο.Ε. 

5. Το αριθμ. 2349/6.11.2001 έγγραφο της Ο.Ε.Ο.Α. 
«ΑΘΗΝΑ 2004 Α.Ε.», αποφασίζουμε: 

Συγκροτούμε Οργανωτική Επιτροπή (Ν.Π.Ι.Δ.) για την 
διεξαγωγή του 4ου Ρίηβ Οίνίηρ ΟΓβηά Ρπχ δυρθΓ ΡιπβΙ 
2001 που θα διεξαχθεί στο Ο.Α.Κ.Α από 1-2 Δεκεμβρίου 
2001, η οποία αποτελείται από τους κάτωθι: 

1. ΔΙΑΘΕΣΟΠΟΥΛΟΔΗΜΗΤΡΗ, Πρόεδρο ΚΟΕ ως Πρό¬ 
εδρος. 

2. ΚΑΤΣΑΡΟ Γ. Α' Αντιπρόεδρο ΚΟΕ ως Μέλος. 

3. ΠΑΠΑΔΟΠΟΥΛΟ Α. Β' Αντιπρόεδρο ΚΟΕ ως Μέλος. 

4. ΣΑΡΑΚΑΤΣΑΝΗ Δ. Γ ενικό Γ ραμματέα ΚΟΕ ως Μέλος. 

5. ΞΙΑΡΧΟ I. Ταμία ΚΟΕ ως Μέλος 

6. ΤΣΟΛΑΚΙΔΗ ΠΡΟΔΡΟΜΟ, Προϊστάμενο Τμ. Υγρού 
Στίβου & Βαρέων Αθλημάτων της ΓΓΑ, ως Μέλος. 

7. ΜΑΡΚΕΤΑΚΗ ΠΑΝΤΕΛΗ, υπάλληλο της ΓΓΑ, ως Μέ¬ 
λος . 

8. ΤΣΙΑΛΛΑ ΠΕΤΡΟ, Εκπρόσωπο Ο.Ε.Ο.Α. ΑΘΗΝΑ 
2004, ως Μέλος. 

9. ΦΥΡΙΓΟΥ ΓΩΓΩ, Εκπρόσωπο Ο.Ε.Ο.Α. ΑΘΗΝΑ 2004, 
ως Μέλος. 

Γραμματέας της ανωτέρω Οργανωτικής Επιτροπής 
ορίζεται η ΑΞΑΡΛΗ ΕΥΑΓΓΕΛΙΑ, μόνιμη υπάλληλος της 
ΓΓΑ, ΔΕ 1 /Β' και Οικονομική Υπόλογος η ΑΝΔΡΟΥΛΙΔΑΚΗ 
ΕΥΑΓΓΕΛΙΑ, μόνιμη υπάλληλος της ΓΓΑ, ΔΕΙ/Β'. 

Έργο της ανωτέρω Οργανωτικής Επιτροπής είναι η 
προετοιμασία ,η οργάνωση και διεξαγωγή του 4ου Ρίηα 
Οίνίηρ 0Γ3ηά Ρπχ δυρθΓ ΡίηαΙ 2001 καθώς και η κατάρτιση 
και υποβολή του προϋπολογισμού της διοργάνωσης για 
την έκδοση της προβλεπόμενης από τις διατάξεις της 


παρ. 3 του άρθρου 53 του Ν.2725/99 Υπουργικής Απόφα¬ 
σης. 

Ο Πρόεδρος και τα Μέλη της Οργανωτικής Επιτροπής 
δεν δικαιούνται αποζημίωσης. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 2001 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ.30145 (3) 

Ανασυγκρότηση Οργανωτικής Επιτροπής Ν.Π.Ι.Δ. Πα¬ 
γκόσμιου Πρωταθλήματος Ελληνορωμαϊκής Πάλης 
Ανδρών 2001. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν. 397/68 «περί επανασυστάσεως της Γ ενικής 
Γ ραμματείας Αθλητισμού και των αρμοδιοτήτων αυτής». 

β) Του άρθρου 24 παρ. 3του Ν. 1558/85 «Κυβέρνηση και 
Κυβερνητικά Όργανα». 

γ) Του Π.Δ. 77/85 «Οργανισμός της Γ.Γ.Α.». 

δ) Του Ν. 2725/99 (ΦΕΚ 121 /Α') «Ερασιτεχνικός και 
Επαγγελματικός Αθλητισμός και άλλες διατάξεις» άρθρο 
53 παρ. 1,2, 3, 4. 

2. Την αριθμ. ΥΠΠΟ/ΔΙΟΙΚ/Α1/8334/30.10.2001 (ΦΕΚ 
1479/Β/31.10.2001) κοινή απόφαση των Πρωθυπουργού 
και του Υπουργού Πολιτισμού «περί ανάθεσης αρμοδιο¬ 
τήτων στους Υφυπουργούς Πολιτισμού». 

3. Την υπ’ αρίθμ. 23651/27.8.96 εγκύκλιο του Γενικού 
Γ ραμματέα Αθλητισμού περί «ανάληψης Διεθνών Διορ¬ 
γανώσεων». 

4. Τα αριθμ. 2204/φ2/15.10.2001 έγγραφο της Ε.Ο.Φ. 
Πάλης. 

5. Το αριθμ. 2235/18.10.2001 έγγραφο της Ο.Ε.Ο.Α. 
«ΑΘΗΝΑ 2004 Α.Ε.». 

6. Την αριθμ. 29142/18.10.2001 (ΦΕΚ 1452/Β/ 22.10.2001) 
απόφαση του Υφυπουργού Πολιτισμού περί «Συγκρότησης 
Οργανωτικής Επιτροπής Ν.Π.Ι.Δ. Παγκοσμίου Πρωταθλή¬ 
ματος Ελληνορωμαϊκής Πάλης Ανδρών 2001». 

7. Την αριθμ. 30145/26.10.2001 την αίτηση - παραίτηση 
του Μέλους, Μαρκετάκη Παντελή, αποφασίζουμε: 

Ανασυγκροτούμε την Οργανωτική Επιτροπή (Ν.Π.Ι.Δ.) 
για την διεξαγωγή του Παγκόσμιου Πρωταθλήματος Ελ¬ 
ληνορωμαϊκής Πάλης Ανδρών 2001, που συγκροτήθηκε 
με την αριθμ. 29142/18.10.2001 (ΦΕΚ 1452/Β/22.10.2001) 
απόφαση του Υφυπουργού Πολιτισμού, η οποία θ’ αποτε- 
λείται από τους κάτωθι: 

1. ΕΞΑΡΧΟ ΝΙΚΟΛΑΟ, Γενικό Γραμματέα Αθλητισμού, 
ως Πρόεδρο. 

2. ΧΑΜΑΚΟ ΘΕΟΔΩΡΟ, Πρόεδρο ΕΟΦΠ, ως Αναπλη¬ 
ρωτή Πρόεδρο. 

3. ΚΑΛΕΡΓΗ ΣΠΥΡΟ, Μέλος ΕΟΦΠ, ως Αντιπρόεδρο. 

4. ΤΖΙΑ ΓΕΩΡΓΙΟ, Γ ενικό Γ ραμματέα ΕΟΦΠ, ως Μέλος. 

5. ΜΠΟΝΟΒΑ ΙΩΑΝΝΗ, Ειδικό Γραμματέα ΕΟΦΠ, ως 
Μέλος. 

6. ΓΙΑΚΟΥΜΕΛΟ ΔΙΟΝΥΣΙΟ, Μέλος ΕΟΦΠ, ως Μέλος. 

7. ΧΡΙΣΤΟΦΙΛΑΚΗ ΕΥΑΓΓΕΛΟ, Μέλος ΕΟΦΠ, ως Μέ¬ 
λος. 

8. ΚΟΤΣΟΛΑΚΗ ΕΜΜΑΝΟΥΗΛ, Δ/ντή Αγωνιστικού 
Αθλητισμού της ΓΓΑ, ως Μέλος. 

9. ΡΕΤΙΝΙΩΤΗ ΣΤΑΜΑΤΗ, Γραφείο Γενικού Γραμματέα 
Αθλητισμού, ως Μέλος. 

10. ΣΩΤΗΡΙΑΔΗ ΑΔΑΜ-ΓΕΩΡΓΙΟ, Εκπρόσωπος Ο.Ε.Ο.Α. 
ΑΘΗΝΑ 2004, ως Μέλος. 

11. ΤΣΟΓΚΑ ΑΧΙΛΛΕΑ,Εκπρόσωπος Ο.Ε.Ο.Α. ΑΘΗΝΑ 
2004, ως Μέλος. 

Κατά τα λοιπά ισχύει ως έχει η αριθμ. 29142/18.10.2001 
(ΦΕΚ 1452/Β/22.10.2001) απόφαση μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 2001 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ. 24665/Ε1/4315 (4) 

Παράταση προθεσμίας υποβολής αιτήσεων σε διαγωνι- 
στική διαδικασία για την παροχή συνδρομητικών τηλε¬ 
οπτικών υπηρεσιών μέσω επίγειων αποκλειστικά πο¬ 
μπών. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπ’ όψιν: 

1. Το άρθρο 15 παράγραφος 2 του Συντάγματος 
(1975/1986). 

2. Το άρθρο 5 του Ν. 2644/1998 «για την παροχή συν¬ 
δρομητικών ραδιοφωνικών και τηλεοπτικών υπηρεσιών 
και συναφείς διατάξεις» (ΦΕΚ Α' 233). 

3. Τις διατάξεις του άρθρου 29 του Ν. 1558/1985 (ΦΕΚ 
Α'/137), που προστέθηκε μετο άρθρο 27του Ν. 2081/1992 
(ΦΕΚΑ'/154), όπως τροποποιήθηκε μετο άρθρο 1 παρ. 2, 
εδ. α' του Ν. 2469/1997 (ΦΕΚΑ'38). 

4. Τις διατάξεις των άρθρων 1 και 2 του Π.Δ. 181/1994 
«Συγκρότητση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης» (ΦΕΚ Α 116). 

5. Την υπ’ αριθμ. πρωτ. 22192/Ε1 /3933/12.10.01 από¬ 
φασή μας (ΦΕΚ Β' 89). 

6. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

1. Η παράγραφος Α του Κεφαλαίου II της 22192/Ε1/ 
3933 απόφασης του Υπουργού Τ ύπου και Μέσων Μαζικής 
Ενημέρωσης (ΦΕΚ Β' 89) αντικαθίσταται ως εξής: 

«Α. Τόπος και χρόνος υποβολής των αιτήσεων. 

Οι δικαιούμενοι να συμμετάσχουν στην παρούσα δια- 
γωνιστική διαδικασία πρέπει να καταθέσουν σχετική έγ¬ 
γραφη αίτηση στο Υπουργείο Τύπου & Μέσων Μαζικής 
Ενημέρωσης, Διεύθυνση Εποπτείας ΜΜΕ Ζαλοκώστα 10 
-Αθήνα, αποκλειστικά την 31η Ιανουάριου 2002 και ώρες 
09.00 -15.00. Η κατάθεση της αίτησης μπορεί να γίνει μό¬ 
νον από ειδικά εξουσιοδοτημένο εκπρόσωπό τους. Κατά¬ 
θεση αιτήσεων εκπροθέσμως ή ταχυδρομικώς δεν θα γί¬ 
νει δεκτή». 


2. Στο τελευταίο εδάφιο της παραγράφου Ε του Κεφα¬ 
λαίου II της 22192/Ε 1/3933 απόφασης του Υπουργού Τύ¬ 
που και Μέσων Μαζικής Ενημέρωσης (ΦΕΚ Β' 89) διαγρά¬ 
φονται οι ακόλουθες επτά (7) λέξεις: «το αργότερο μέχρι 
τις 15 Φεβρουάριου 2001». 

3. Η παράγραφος Η του Κεφαλαίου II της 22192/Ε1/ 
3933 απόφασηςτου Υπουργού Τύπου και Μέσων Μαζικής 
Ενημέρωσης αντικαθίσταται ως εξής: 

«Σε περίπτωση που η χορήγηση αδειών δεν ολοκληρω¬ 
θεί με τη δημοσίευση των αντίστοιχων διοικητικών πράξε¬ 
ων στην Εφημερίδα της Κυβερνήσεως, το αργότερο 
εντός τριών (3) μηνών από την προθεσμία που αναφέρε- 
ται στην παράγραφο Α του παρόντος Κεφαλαίου, η πα¬ 
ρούσα διαγωνιστική διαδικασία καταργείται αυτοδικαί¬ 
ως». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 2001 

Ο ΥΠΟΥΡΓΟΣ 

X. ΠΡΩΤΟ ΠΑΠΑΣ 
-♦- 

Αριθ. 9378 (5) 

Έγκριση Ο.Ε.Υ. του Ν.Π. «Οργανισμός Παιδικής και Βρε¬ 
φονηπιακής Μέριμνας» Δήμου Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.-Τις διατάξεις: 

α) του άρθρου 12 του Ν. 1188/1981 «Κώδικας Δημοτι¬ 
κών & Κοινοτικών Υπαλλήλων», 

β) του άρθρου 8 παρ. 5του Ν. 2307/95, προσαρμογή νο¬ 
μοθεσίας του ΥΠ.ΕΣ.Δ.Δ. & Α., στις διατάξεις για τη Νο¬ 
μαρχιακή Αυτ/ση & άλλες διατάξεις, 

γ) του Ν. 2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για τη Τοπική Αυτ/ση 
και άλλες διατάξεις», 

δ) του άρθρου 27 του Ν. 2081/92 «προσθήκη άρθρου 
29Α στο Ν. 1558/85». 

2. - Την αριθ. 145/2001 απόφαση του Δημοτικού Συμ¬ 
βουλίου Κατερίνης περί «Σύστασης Νομικού Προσώπου 
στο Δήμο Κατερίνης με την επωνυμία “Οργανισμός Παι¬ 
δικής & Βρεφονηπιακής Μέριμνας”». 

3. - Την αριθ. 36/2001 απόφαση του Δ/κού Συμβουλίου 
του ανωτέρω Νομικού Προσώπου «περί ψήφισης του 
Ο.Ε.Υ.». 

4. - Την αριθ. 447/2001 απόφαση του Δημ. Συμβουλίου 
του Δήμου Κατερίνης για έκφραση γνώμης. 

5. - Την αριθ. 30/2.10.2001 (αριθ. πρακτικού 6/2001) 
γνωμοδότηση του Υπηρεσιακού Συμβουλίου. 

6. - Την αριθ. 5631/11.8.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας «περί μεταβίβασης του δικαιώματος υπο¬ 
γραφής», αποφασίζουμε: 

Εγκρίνουμε την αριθ. 36/2001 απόφαση του Δ/κού Συμ¬ 
βουλίου του Ν.Π. με την επωνυμία «Οργανισμός Παιδικής 
& Βρεφονηπιακής Μέριμνας», με την οποία ψηφίζεται ο 
Οργανισμός Εσωτερικής Υπηρεσίας, που έχει ως εξής: 

ΑΡΘΡΟ Ιο 

Η Υπηρεσία του Οργανισμού Παιδικής και Βρεφονηπια- 

κής Μέριμνας του Δήμου Κατερίνης συγκροτείται σε Δι¬ 
εύθυνση Παιδικής και Βρεφονηπιακής Μέριμνας. 

ΑΡΘΡΟ 2ο 

Διάρθρωση Υπηρεσιών 

Η Διεύθυνση Παιδικής & Βρεφονηπιακής Μέριμνας του 
Οργανισμού Παιδικής και Βρεφονηπιακής Μέριμνας Δή¬ 
μου Κατερίνης περιλαμβάνει: 

Α) ΕΠΤΑ (7) ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ ΝΗ¬ 
ΠΙΩΝ 

Β) ΔΥΟ (2) ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ ΒΡΕ¬ 
ΦΩΝ 

Γ) ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΤΑΜΕΙΑΚΗΣ 
ΥΠΗΡΕΣΙΑΣ 

ΑΡΘΡΟ 3ο 

Αρμοδιότητες Διεύθυνσης και Τμημάτων. 

Α) Η Διεύθυνση εποπτεύει, συντονίζει και κατευθύνει το 
έργο των Παιδικών και Βρεφονηπιακών Σταθμών του Ορ¬ 
γανισμού και γενικά μεριμνά για την εύρυθμη λειτουργία 
του Οργανισμού σύμφωνα με τον ισχύοντα κανονισμό. 

Β) Τα Τμήματα Προσχολικής Αγωγής Νηπίων - Βρεφών 
επιμελούνται την παροχή σύγχρονης προσχολικής αγω¬ 
γής στα φιλοξενούμενα νήπια και βρέφη σε συνεργασία 
με το προσωπικό των Σταθμών. 

Γ) Το Τμήμα Διοικητικού - Λογιστικού - Ταμειακής Υπη¬ 
ρεσίας επιμελείται τις παντός είδους διοικητικές και οικο¬ 
νομικές εργασίες του Σταθμού καθώς και τις εργασίες 
της Ταμειακής Διαχείρισης. 

ΑΡΘΡΟ 4ο 

Καθήκοντα Προϊσταμένου Διεύθυνσης. 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδικής και της Ψυχολογίας. 

2. Εποπτεύει, συντονίζει και κατευθύνει το έργο των 
τμημάτων. 

3. Είναι αρμόδιος για την εύρυθμη λειτουργία του Ορ¬ 
γανισμού. 

4. Εισηγείται στο Δ.Σ. του Οργανισμού κάθε θέμα που 
αφορά τη λειτουργία, το προσωπικό, τους γονείς και την 
υλικοτεχνική υποδομή των Σταθμών όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

• το παιδαγωγικό υλικό και τον πόσης φύσεως εξοπλι¬ 
σμό. 

• τις απαραίτητες εργασίες για την επισκευή και συ¬ 
ντήρηση των κτιρίων. 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους Σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Οργανισμού 
και η επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Οργανισμού. 


ΑΡΟΡΟ 5ο 

Καθήκοντα Προϊσταμένων Τμημάτων Προσχολικής 
Αγωγής Νηπίων - Βρεφών. 

Είναι υπεύθυνοι: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3. Εποπτεύουν όλο το προσωπικό του Τμήματος για τη 
σωστή εκτέλεση των καθηκόντων τους. 

4. Εισηγούνται στη Διεύθυνση, τις ανάγκες του Τμήμα¬ 
τος σε προσωπικό και πόσης φύσεως εξοπλισμό καθώς 
και την επιμόρφωση του προσωπικού. 

5. Είναι υπεύθυνοι για τις συγκεντρώσεις, προσωπικού, 
γονέων. 

6. Τηρούν όλα τα απαραίτητα βιβλία. 

ΑΡΘΡΟ 6ο 

Καθήκοντα Προϊσταμένου Τμήματος Διοικητικού - 
Οικονομικού - Ταμειακής Υπηρεσίας. 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

6. Ασκεί όλες τις αρμοδιότητες που προβλέπονται από 
ειδικές διατάξεις για τη λειτουργία ίδιας Ταμειακής Υπη¬ 
ρεσίας 

ΑΡΟΡΟ 7ο 

Αρμοδιότητες Τμημάτων Προσχολικής 
Αγωγής νηπίων - βρεφών 

1. Η σωστή ψυχοσωματική υγεία και ψυχοκινητική εξέ¬ 
λιξη νηπίων και βρεφών με πραγματοποίηση προγραμμά¬ 
των ανάλογα με την ηλικία τους. 

2. Η εισήγηση στον Δ/ντή ή τμηματάρχη για τον έγκαιρο 
εφοδιασμό των αιθουσών με τα απαραίτητα - απαιτούμε- 
να είδη και την ευθύνη για την είσοδο κάθε ατόμου σε αυ¬ 
τές. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωση τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου Νηπίων και Βρεφών 

9. Η φροντίδα για την καθημερινή παρουσία των παι¬ 
διών του Σταθμού και η ενημέρωση του τμηματάρχη για 
την ενημέρωση των καρτών των παιδιών. 

10. Η φροντίδα για την παραλαβή από το γραφείο προ¬ 
μηθειών και Διαχείρισης της αναγκαίας ποσότητας τρο¬ 
φίμων και των υπογραφών των σχετικών εγγράφων εισα¬ 
γωγής και εξαγωγής. 

11. Ευθύνονται για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

12. Φροντίζουν για την έγκαιρη τακτοποίηση των προ- 
μηθευμένων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνούν για την 
διατήρηση τάξης καιτης καθαριότηταςτου χώρου αυτού. 

13. Φροντίζουν για την προετοιμασία του φαγητού, το 
σερβίρισμα του γεύματος των παιδιών. 

14. Φροντίζουν για το πλύσιμο των πιάτων καιποτηριών 
καθώς και των άλλων μαγειρικών σκευών και την τακτο¬ 
ποίησή τους 

15. Ευθύνονται για την καθαριότητα εσωτερικών και αύ- 
λειων χώρων των σταθμών. 

16. Ευθύνονται για την παραλαβή του ιματισμού των 
σταθμών, την καλή συντήρηση και την φύλαξη αυτών 
στον κατάλληλο χώρο. 

17. Φροντίζουν για την τακτοποίηση των κρεβατιών και 
την συχνή αλλαγή σεντονιών. 

18. Υποχρεούται γιατηνχρησιμοποίηση των μέσων ατο¬ 
μικής προστασίας και υγιεινής (γάντια, καπέλα, ρόμπες 
κ.λ.π) για αποφυγή μολυσματικών ασθενειών. 

ΑΡΘΡΟ 8ο 

Αρμοδιότητες Τμήματος Διοικητικού - Λογιστικού 

Α) Γραφείο Γραμματείας - Προσωπικού 

1. Η τήρηση των διαδικασιών πρωτοκόλλησης των ει¬ 
σερχόμενων εγγράφων και η έγκαιρη διανομή στις διευ¬ 
θύνσεις, τα τμήματα και τα γραφεία των εγγράφων προς 
ενέργεια. 

2. Η τήρηση των διαδικασιών πρωτοκόλλησης των ει¬ 
σερχόμενων εγγράφων του Νομικού Προσώπου. 

3. Η τήρηση του γενικού αρχείου του Νομικού Προσώ¬ 
που καθώς και του αρχείου της Εφημερίδας της Κυβέρ¬ 
νησης. 

4. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

5. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια με ευ¬ 
θύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Δι¬ 
οικητικού Συμβουλίου. 

6. Η επιμέλεια και η προετοιμασία των αποφάσεων των 
πιο πάνω οργάνων. 

7. Η τήρηση των πρακτικώντων συνεδριάσεωντουΔ.Σ,. 
αντιγράφωντων αποφάσεωντου Διοικητικού Συμβουλίου 
στην αρμόδια Διοικητική αρχή ή το Δημοτικό Συμβούλιο, 
αναλόγωςτου θέματος, για έγκριση. 

8. Η υποβολή αντιγράφων των αποφάσεων του Δ.Σ. 
στην αρμόδια Διοικητική αρχή ή το Διοικητικό Συμβούλιο, 
αναλόγωςτου θέματος για έγκριση. 

9. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

10. Η τήρηση Ευρετηρίου αποφάσεων του Δ.Σ. και 
εγκριτικών ή μη αποφάσεων της Διοικητικής αρχής. 

11. Φροντίδα για τη συγκέντρωση των διατάξεων της 


νομοθεσίας και την κανονική εφαρμογή των γενικών ρυθ¬ 
μίσεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Νομικού Προσώπου. 

12. Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. του προσωπικού 
του Νομικού Προσώπου με οποιαδήποτε σχέση εργα¬ 
σίας, σύμφωνα με τις εκάστοτε ισχύουσες διατάξεις. 

13. Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό του Νομικού Προσώπου, με οποι¬ 
αδήποτε σχέση εργασίας, σύμφωνα μετις εκάστοτε ισχύ- 
ουσες διατάξεις. 

14. Τήρηση των μητρώων καιφακέλωντου προσωπικού 
του Νομικού Προσώπου, με οποιαδήποτε εργασιακή σχέ¬ 
ση, με τη συγκέντρωση και καταγραφή των κάθε είδους 
μεταβολώντης οικογενειακής, υπηρεσιακής και ατομικής 
κατάστασης (προσόντα, οικογενειακή κατάσταση, υπη¬ 
ρεσιακή εξέλιξη, απόδοση, αμοιβές, ποινές, άδειες, 
απουσίες κ.λ.π.). 

15. Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Νομικού 
Προσώπου. 

16. Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το προ¬ 
σωπικό του Νομικού Προσώπου που αφορούν την υπηρε¬ 
σιακή του κατάσταση. 

17. Παρακολούθηση των μεταβολών της οργανωτικής 
κατάστασης και στελέχωσηςτων υπηρεσιώντου Νομικού 
Προσώπου. Παρακολούθηση της κατανομής των θέσεων 
εργασίας στις επιμέρους υπηρεσίες του Νομικού Προ¬ 
σώπου. 

Β) Γραφείο Λογιστηρίου, προμηθειών, περιουσίας και 
διαχείρισης υλικού και Ταμειακής Υπηρεσίας 

1. Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας των υπηρεσιών του Νομικού 
Προσώπου και των αντίστοιχων προϋπολογισμών εσό¬ 
δων του Δήμου. 

2. Τήρηση των βιβλίων και αρχείων του Λογιστικού Συ¬ 
στήματος των ΟΤΑ όπως εκάστοτε ισχύει. 

3. Τήρηση του νέου Διπλογραφικού Συστήματος των 
ΟΤΑ από της εφαρμογής του. 

4. Τήρηση μητρώου παγίων. 

5. Σύνταξη οικονομικών καταστάσεων. 

6. Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Νομικού Προσώπου στους αντίστοιχους δικαιού¬ 
χους. 

7. Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Νομικού 
Προσωπικού (Καθολικό Εξόδων, Ημερολόγιο Εξόδων 
κτλ). 

8. Παροχή κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες / Ελε¬ 
γκτικές υπηρεσίες (π.χ. Ελεγκτικό Συνέδριο) σύμφωνα με 
τις διαδικασίες που ισχύουν εκάστοτε. 

9. Συγκέντρωση στοιχείων μεταβολών του προσωπι¬ 
κού ή αντίστοιχων καταβληθέντων παροχών ή καταλογι- 
σθέντων ποσών προς το προσωπικό του Νομικού Προ- 

σώπου, με οποιαδήποτε εργασιακή σχέση, που αντιστοι¬ 
χούν και έχουν επίδραση στην καταβολή των αμοιβών 
τους. 

10. Ενημέρωση των μηχανογραφικών αρχείωντου προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Νομικού Προσώπου. 

11. Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

12. Φροντίδα για την ασφάλιση του προσωπικού του 
Νομικού Προσώπου στους οικείους ασφαλιστικούς φο¬ 
ρείς (π.χ. ΤΥΔΚΥ, ΙΚΑ κτλ) 

13. Παρακολούθηση της απόδοσης των ασφαλιστικών 
εισφορών στους ασφαλιστικούς φορείς, τακτοποίηση 
των ενσήμων των ασφαλισμένων στο ΙΚΑ. 

14. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών Σταθμών με την άμε¬ 
ση επίβλεψη του προϊσταμένου του τμήματος και του Δι¬ 
ευθυντή. 

15. Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 
τακύρωση των προς προμήθεια ειδών σε συγκεκριμένους 
προμηθευτές (Διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κλπ.). 

16. Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

17. Φροντίδα για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Νομικού Προσώπου, που συστήνο- 
νται για την κατάρτιση προδιαγραφών, τη διενέργεια δια¬ 
γωνισμών, τη λήψη και αξιολόγηση των προσφορών, την 
παραλαβή των παραγγελλομένων ειδών (ποσοτική / ποιο¬ 
τική / εν λειτουργία παραλαβή / οριστική παραλαβή). 

18. Φροντίδα για την προετοιμασία όλων των δικαιολογη- 
τικών που απαιτούνται για την πληρωμή των προμηθειών. 

19. Διαμόρφωση και παρακολούθηση των ταμειακών 
προγραμμάτων του Νομικού Προσώπου με τη συνεχή πα¬ 
ρακολούθηση των υποχρεώσεων και των αναμενόμενων 
εισπράξεων. 

20. Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

21. Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

22. Μέριμνα για την απόδοση των κάθε φύσης κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

23. Διενέργεια εισπράξεων αντίστοιχων οφειλών προς 
το Νομικό Πρόσωπο. Έκδοση αντίστοιχων γραμματίων ει- 
σπράξεως και σχετική ενημέρωση του περιοδικού αρχεί¬ 
ου οφειλετών κατά οφειλέτη. 

24. Παρακολούθηση της πραγματοποίησης των υπο¬ 
χρεώσεων των οφειλετών προς το Νομικό Πρόσωπο και 
ενημέρωση του Λογιστηρίου για τις καθυστερούμενες 
οφειλές. 

25. Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 


26. Παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο Νομικό 
Πρόσωπο ποσών κατά κατηγορία προσόδου. Έκδοση 
και μέριμνα για την κοινοποίηση ατομικών ή ειδικών 
προσκλήσεων προς τους οφειλέτες του Νομικού Προ¬ 
σώπου. 

27. Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

28. Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Νομικού Προ¬ 
σώπου που αφορούν τα εισπρακτέα και τα πραγματοποι- 
ηθέντα έσοδα του Δήμου, σύμφωνα με τις ισχύουσες δια¬ 
δικασίες. 

29. Κατάρτιση των περιοδικών καταστάσεων εισπρα- 
χθέντων και εισπρακτέων εσόδων 

30. Τήρηση φυσικού ταμείου στα γραφεία του Νομικού 
Προσώπου. Διενέργεια χρηματικών δοσοληψιών με τις 
Τράπεζες. 

31. Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου. Παροχή κάθε είδους στοιχείων που ζητού¬ 
νται από Δημόσιες/ Ελεγκτικές υπηρεσίες σύμφωνα με 
τις διαδικασίες που ισχύουν εκάστοτε. 

32. Κάθε άλλη αρμοδιότητα που προβλέπεται από ειδι¬ 
κές διατάξεις σχετικά με την λειτουργία ίδιας Ταμειακής 
Υπηρεσίας 

ΑΡΘΡΟ 9ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 


Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Προτεινόμενες 
νέες θέσεις 

Προσωπικό που υπηρετεί 

Οργανικές Προσωποπαγείς 
θέσεις θέσεις 

Σύνολο θέσεων 

ΠΕΙ 

Διοικητικού 




-Οικονομικού 1 (μία) 


1 (μία) 

ΠΕ 

Νηπιαγωγών 

7 

7 (επτά) 


ΣΥΝΟΛΑ 1 (μία) 

7 (εφτά) 

8 (οκτώ) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Προτεινόμενες Προσωπικό που υπηρετεί 

Σύνολο θέσεων 


νέες θέσεις 


ΤΕ 

Νηπιαγωγών 

4 (τέσσερις) 

4(τέσσερις) 

ΤΕ 

Βρεφονηπιοκομίας 

- 14 (Δέκα τέσσερις) 14 (Δέκα τέσσερις) 

ΤΕ2 

Κοινωνικών 




Λειτουργών 2 (Δύο) 


2 (Δύο) 

ΤΕ9 

Βρεφονηπιοκομίας 40 (σαράντα 

40(σαράντα) 

ΤΕ 17 Διοικητικών - Λογιστικών 3 (τρεις) 


3 (τρεις) 


ΣΥΝΟΛΑ 45 (σαράντα - 18(Δέκα οκτώ) 1 

33 (εξήντα τρεις) 


πέντε) 



ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Προτεινόμενες 

Προσωπικό που υπηρετεί 

Σύνολο θέσεων 


νέες θέσεις 





Οργανικές Προσωποπαγείς 




θέσεις θέσεις 


ΔΕΙ 

Διοικητικών 3 (τρεις) 


3 (Τρεις) 

ΔΕ8 

Βοηθών 




Βρεφοκόμων- 




Παιδοκόμων 14 (Δέκα 


14 (Δέκα 


τέσσερις) 


τέσσερις) 

ΔΕ29 

Οδηγών 2 (δύο) 


2 (δύο) 

ΔΕ32 

Μαγείρων 10 (δέκα) 


10(Δέκα) 


ΣΥΝΟΛΑ 29 (Είκοσι 


29 (Είκοσι εννέα) 


εννέα) 


εννέα) 

Κλάδος Προτεινόμενες 

νέες θέσεις 

Προσωπικό που υπηρετεί 

Οργανικές Προσωποπαγείς 
θέσεις θέσεις 

Σύνολο θέσεων 

ΥΕ1 Κλητήρων- 

Θυρωρών 1 (μία) 


1 (μία) 

ΥΕ14 Βοηθητικού 

προσωπικού ΙΟ(Δέκα) 

5(πέντε) 

15(Δέκα 

(βοηθός μαγείρου) 


πέντε) 

ΥΕ16 Προσωπικού 

Καθαριότητας 20 (Είκοσι) 

9 (Εννέα) 

29 (Είκοσι εννέα) 

ΣΥΝΟΛΑ 31 (Τριάντα 

14 (Δέκατέσσερις) 

45 (Σαράντα 

μία) 


πέντε) 

ΓΕΝΙΚΟ ΣΥΝΟΛΟ 

ΤΑΚΤΙΚΩΝ ΘΕΣΕΩΝ 106 (Εκατόν 

39 (Τριάντα 

145 (Εκατόν 

έξι) 

εννέα) 

σαράντα πέντε) 


• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο Π.Δ. 37Α/87,το Π.Δ. 22/90 και το Π.Δ. 50/2001. 

Οι θέσεις του τακτικού και μόνιμου προσωπικού θα κα¬ 
λυφθούν σύμφωνα με το ισχύον προσοντολόγιο (ΦΕΚ 
39/5.3.2001) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιανδήποτε τρόπο σε θέσεις κλάδου ΤΕ9 
Βρεφονηπιοκόμων σύ μφωνα με τις διατάξεις του άρθρου 
35 Ν. 2646/98. 

Γ ΕΠΟΧΙΑΚΟ ΠΡΟΣΩΠΙΚΟ 

Συνιστώνται 20 (είκοσι) θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων 
για την αντιμετώπιση εποχιακών, περιοδικών, πρόσκαι¬ 
ρων αναγκών (Ν. 2503/97, άρθρο 18παρ.12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

ΑΡΘΡΟ 10ο 

Προϊστάμενοι Υπηρεσιακών Μονάδων 

Στις διοικητικές ενότητες των υπηρεσιών του Οργανι¬ 
σμού Παιδικής & Βρεφονηπιακής Μέριμνας προΐστανται 
υπάλληλοι σύμφωνα με τα παρακάτω: 

1. Προϊστάμενος της Δ/νσης ορίζεται υπάλληλος του 
κλάδου ΠΕΙ Διοικητικού - Οικονομικού ή ΠΕ Νηπιαγωγών 
ή ΤΕ Νηπιαγωγών ή ΤΕ Βρεφονηπιοκομίας ή ΤΕ9 Βρεφο- 
νηπιοκομίας 

2. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) καιΤΕ Βρεφο¬ 
νηπιοκομίας ως προϊστάμενοι των Τμημάτων Προσχολι- 
κής Αγωγής Νηπίων - Βρεφών επιλέγονται από τους κλά¬ 
δους ΠΕ Νηπιαγωγών (προσωρινός), ΤΕ Νηπιαγωγών 


(προσωρινός), ΤΕ Βρεφονηπιοκομίας και ΤΕ9 Βρεφονη¬ 
πιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

3. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλοςτου κλάδου ΤΕ17Διοικητικού - 
Λογιστικού και ΔΕΙ Διοικητικού - Λογιστικού. 

ΑΡΘΡΟ 11ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 12ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής κ.λ.π) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο. Οι αναπληρώσεις και 
οι μετακινήσεις των προϊσταμένων γίνονται σύμφωνα με 
τις εκάστοτε ισχύουσες διατάξεις. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Η κάλυψη της δαπάνης μισθοδοσίας του προσωπικού 
που θα μεταταχθεί και των λειτουργικών εξόδων θα βα¬ 
ρύνει τον προϋπολογισμό του Οργανισμού Παιδικής και 
Βρεφονηπιακής Μέριμνας και διάφορους Κ.Α. 

Η δαπάνη μισθοδοσίας υπολογίζεται συνολικά σε 
230.000.000 δρχ περίπου. 

Η απόφαση αυτή να δημοσιευθεί στο Φ.Ε.Κ.. 

Κατερίνη, 5 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΠΑΡΙΝΤΑΣ 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























